José Cardona
<s>José Enrique Gutiérrez Cardona (La Lima, 27. veljače 1939. – San Pedro Sula, 30. siječnja 2013.) bio je honduraški nogometaš i reprezentativac, jedan od prvih honduraških nogometaša koji je napravio značajnu karijeru u Europi.</s><s>Za karijere je imao nadimke Indio Cardona i Coneja Cardona.</s>

<s>Nakon uspješne karijere u domaćoj ligi, Cardona je 1957. godine prešao u portugalski klub Lusitano.</s><s>Dvije godine kasnije kupila ga je Valencia, ali kako je klub već imao popunjenu kvotu stranih igrača, Cardona je završio u Elcheu, s kojim je nakon godinu dana ušao u prvu ligu.</s><s>U La Ligi je debitirao 1960. godine, nakon što je sezonu ranije bio najbolji strijelac druge lige s 22 gola; jednako toliko je postigao i Alfredo Di Stéfano, tada najbolji strijelac La Lige.</s>

<s>Nakon pet sezona u Elcheu, Cardona je 1964. godine prešao u Atlético Madrid, s kojim je osvojio prvenstvo i Copa del Generalísimo (današnji Kup kralja); u finalu kupa protiv Real Zaragoze, Cardona je postigao jedini gol na utakmici i tako pomogao Atléticu da osvoji trofej.</s><s>Nastupao je i za reprezentaciju Hondurasa, međutim nikada nije igrao na Svjetskom prvenstvu.</s>

<s>Po završetku nogometne karijere vratio se u Honduras.</s><s>Preminuo je 30. siječnja 2013. godine od posljedica srčanog udara.</s>

<s>Honduraški fudbaleri
Fudbaleri ili nogometaši Atlético Madrida</s>

